
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 882 


2 Ιουλίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διενέργεια κατασταλτικού ελέγχου στην έδρα της Νο¬ 


μαρχιακής Αυτοδιοίκησης Δυτικής Αττικής. 1 

Σύσταση, συγκρότηση και ορισμός μελών ομάδας ερ¬ 
γασίας για την ηλεκτρονική αξιοποίηση του «Δελτί¬ 
ου Ατομικής και Υπηρεσιακής Κατάστασης» των 
υπό συνταξιοδότηση υπαλλήλωντου Δημοσίου.... 2 
Ενημερότητα Πτυχίου - Έκδοση βεβαιώσεων ανεκτέ¬ 
λεστου και καλής και εμπρόθεσμης εκτέλεσης ερ¬ 
γασιών από τις υπηρεσίες. 3 

Καθορισμός αμοιβής των μελών ομάδας εργασίας για το 
ειδικό έργο του σχεδιασμού και υλοποίησηςτου πλαι¬ 
σίου της λειτουργίας της Ενημερότητας πτυχίου 4 

Μεταβίβαση αρμοδιοτήτων στο Διευθυντή Δασών της 
Περιφέρειας Ανατολικής Μακεδονίας Θράκης 5 


Τροποποίηση της 59553/13.11.86 απόφασης του 
Υπουργού Εσωτερικών, με την οποία συστήθηκε η 
Δημοτική Επιχείρηση Σηροτροφίας και Μετάξης 
Σουφλίου (Δ.Ε.ΣΗ.ΜΕ.Σ.) του Δήμου Σουφλίου 


Ν.Έβρου». 6 

Τροποποίηση της 860/2.12.97 συστατικής πράξης της 
Δημοτικής Επιχείρησης Πολιτιστικής και Τουριστι¬ 
κής Ανάπτυξης Σουφλίου Ν. Έβρου. 7 

Τ ροποποίηση της 4805/94 απόφασης Νομάρχη Έβρου 
για τη σύσταση Κοινοτικής Επιχείρησης λαδιάς με 
την επωνυμία «Οικοτουριστικό Κέντρο Βιοτόπου 

Δαδιάς» Δήμου Σουφλίου Ν. Έβρου.». 8 

Τ ροποποίηση της Δ3 / 5823 / 2.12.2002 απόφασης του 
Προέδρου - Γεν. Διευθυντή του Πε.Σ.Υ.Π. Στερεός 
Ελλάδας για τις ειδικότητες της Μ.Ε.Θ, Παιδιατρι¬ 
κής και Ψυχιατρικής. 9 


ΑΠΟΦΑΣΕΙ Σ 

Αριθ. 2/34911/0022 (1) 

Διενέργεια κατασταλτικού ελέγχου στην έδρα της 
Νομαρχιακής Αυτοδιοίκησης Δυτικής Αττικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 2 του άρθρου 33 του Π. Δ/τος 


774/80 «Περί Κωδικοποιήσεως σε ενιαίο κείμενο των περί 
Ελεγκτικού Συνεδρίου ισχυουσών διατάξεων κ.λ.π.» (Α' 
189). 

2. Τις διατάξεις των άρθρων 23 παρ. 1 και 24 παρ. 3 εδ. 
ε', του Ν. 1558/85 «Κυβέρνηση και Κυβερνητικά όργανα» 
(Α' 137). 

3. Τις διατάξεις του άρθρου 29 Α'του Ν. 1558/1985 (Α' 
137) όπως προστέθηκε με το άρθρο 27 του Ν. 2081/1992 
και αντικαταστάθηκε με το άρθρο 1 παρ. 2α του Ν. 
2469/1997 (Α'38). 

4. Τη σύμφωνη γνώμη του Ελεγκτικού Συνεδρίου όπως 
διατυπώνεται στα πρακτικά της 34ης Γενικής Συνεδριά- 
σεως της Ολομέλειας του και το 87/22054/ 24.10.2002 έγ¬ 
γραφο της 15ης Υπηρεσίας Επιτρόπου του Ελεγκτικού 
Συνεδρίου. 

5. Την 50/2003 Απόφαση της Νομαρχιακής Επιτροπής 
με την οποία εγκρίθηκε η πληρωμή συνολικού ποσού 
65.000 ΕΥΡΩ για την καταβολή υπερωριακής αποζημίω¬ 
σης στους υπαλλήλους του Ελεγκτικού Συνεδρίου και σε 
υπαλλήλους της Διεύθυνσης Οικονομικού της Νομαρχια¬ 
κής Αυτοδιοίκησης Δυτικής Αττικής για τον κατασταλτικό 
έλεγχο των απολογιστικών στοιχείων της Νομαρχιακής 
Αυτοδιοίκησης Δυτικής Αττικής των Οικονομικών ετών 
1997 έως και 2001 και το 5646/22.4.2003 έγγραφο της Νο¬ 
μαρχιακής Αυτοδιοίκησης Δυτικής Αττικής. 

6. Τις διατάξεις του άρθρου 118 του Ν. 2362/95 (Α' 247). 

7. Τις διατάξεις του Ν. 2218/1994 όπως κωδικοποιήθη- 
καν με τις διατάξεις του Π.Δ. 30/1996 «Κωδικοποίηση σε 
ενιαίο κείμενο με τίτλο Κώδικας Νομαρχιακής Αυτοδιοί¬ 
κησης». 

8. Την 2/74260/0004/15.10.1999 Απόφαση των Υπουρ¬ 

γών Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας και Οικονομικών, ΥΠΕΧΩΔΕ, 
Εθνικής Παιδείας και θρησκευμάτων, Εμπορικής Ναυτι¬ 
λίας και Δημόσιας Τάξης «Μεταβίβαση εξουσίας υπογρα¬ 
φής .» (Β' 1925). 

9. Την 2/80345/0004/8.11.1999 Απόφαση των Υπουρ¬ 

γών Εσωτερικών, Δημόσιας Διοίκησης και Αποκέντρω¬ 
σης, Οικονομικών, Ανάπτυξης, Γεωργίας, Εργασίας και 
Κοινωνικών Ασφαλίσεων, Υγείας και Πρόνοιας, Δικαιοσύ¬ 
νης, Πολιτισμού, Μακεδονίας-Θράκης Αιγαίου, Μεταφο¬ 
ρών και Τύπου και ΜΜΕ «Μεταβίβαση εξουσίας υπογρα¬ 
φής .» (Β' 2040), αποφασίζουμε: 

1. Εγκρίνουμε την κατ’ εξαίρεση διενέργεια κατασταλτι¬ 
κού ελέγχου εκτός κανονικού ωραρίου εργασίας από το 
Ελεγκτικό Συνέδριο καθώς και από τους υπαλλήλους της 
Οικονομικής Υπηρεσίας Νομαρχιακής Αυτοδιοίκησης Δυ- 

τικής Αττικής, κατάταπροβλεπόμενα από τις σχετικές δια¬ 
τάξεις, στην έδρα της Νομαρχιακής Αυτοδιοίκησης Δυτι¬ 
κής Αττικής για τις οικονομικές διαχειριστικές χρήσεις των 
ετών 1997 έως 2001 επειδή συντρέχουν ειδικοί λόγοι που 
καθιστούν αδύνατη τη μεταφορά των σχετικών λογαρια¬ 
σμών μετά ογκώδη παραστατικά τους στα γραφείο (έδρες 
των αρμοδίων οργάνων του Ελεγκτικού Συνεδρίου). 

2. Από την απόφαση αυτής προκαλείται δαπάνη ύψους 
65.000 ΕΥΡΩ η οποία βαρύνει τον προϋπολογισμό χρή¬ 
σης 2003 της Νομαρχιακής Αυτοδιοίκησης Δυτικής Αττι¬ 
κής (Κ.Α. 0289). 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουνίου 2003 
Οι Γενικοί Γραμματείς 

Δημοσιονομικής Πολιτικής Υπουργείου Εσωτερικών, 
Υπουργείου Οικονομίας και Δημόσιας Διοίκησης και 
Οικονομικών Αποκέντρωσης 

I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

Υπουργείου Δικαιοσύνης 

I. ΓΑΒΡΙΛΗΣ 

-♦- 

Αριθ. 2/35753/0004 (2) 

Σύσταση, συγκρότηση και ορισμός μελών ομάδας εργα¬ 
σίας για την ηλεκτρονική αξιοποίηση του «Δελτίου 
Ατομικής και Υπηρεσιακής Κατάστασης» των υπό συ- 
νταξιοδότηση υπαλλήλων του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 34 του Ν.1914/90 «Εκσυγχρονισμός και 
ανάπτυξη του δημόσιου τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΑΊ78). 

β) Του άρθρου 5 του Ν. 2026/92 «Ρύθμιση θεμάτων ορ¬ 
γάνωσης και προσωπικού της δημόσιας διοίκησης και άλ¬ 
λες διατάξεις» (Α'43), όπως συμπληρώθηκε μετηνπαρ. 1 
του άρθρου 23του Ν. 2085/92 (ΑΊ70). 

γ) Των άρθρων 89 και 128 του Π .Δ. 284/88 «Οργανισμός 
Υπουργείου Οικονομικών» (Α' 128), όπως τροποποιήθηκε 
και ισχύει. 

δ) Του άρθρου 19του Ν. 2470/97 «Αναμόρφωση μισθο¬ 
λογίου του προσωπικού της Δημόσιας Διοίκησης και άλ¬ 
λες συναφείς διατάξεις» (ΦΕΚ 40/Α797). 

ε) Τις διατάξεις του άρθρου 40 του Ν.849/78 (ΦΕΚ 232 
Α'), όπως τροποποιήθηκε με το άρθρο 8 του Ν. 2129/93 
(ΦΕΚ 57 Α'). 

2. Την 1113926/1557/Α0006/18.12.2001 απόφαση του 
Υπουργού Οικονομικών περί μεταβίβασης αρμοδιοτήτων 
και εξουσίας να υπογράφουν «Με εντολή Υπουργού» στο 
Γενικό Γραμματέα κ.λπ. (ΦΕΚ 1703/18.12.2001). 

3. Το γεγονός ότι η άτυπη ομάδα που είχε συγκροτηθεί 
με την 2/53420/ΓΔΜΣ/1.10.2002, απόφαση του Γενικού 
Διευθυντή Μισθών και Συντάξεων, έχει ολοκληρώσει τη 
σύνταξη ενιαίου εντύπου αποτύπωσης των ατομικών και 
υπηρεσιακών μεταβολών, των υπό συνταξιοδότηση 
υπαλλήλων, το οποίο αντικαθιστά τα μέχρι σήμερα υπο¬ 
βαλλόμενα δικαιολογητικά. 

4. Την υφιστάμενη υπηρεσιακή ανάγκη για την ηλε¬ 
κτρονική αξιοποίηση του «Δελτίου Ατομικής και Υπηρε¬ 
σιακής Κατάστασης» των υπό συνταξιοδότηση υπαλλή¬ 
λων του Δημοσίου. 

5. Με τις διατάξεις της απόφασης αυτής προκαλείται 
δαπάνη η οποία θα βαρύνει τις πιστώσεις του εκτελούμε- 


νου Προϋπολογισμού εξόδων του Υπουργείου Οικονομι¬ 
κών, αποφασίζουμε: 

1. Συνιστούμε Ομάδα Εργασίας για την ηλεκτρονική 
αξιοποίηση του «Δελτίου Ατομικής και Υπηρεσιακής Κα¬ 
τάστασης» των υπό συνταξιοδότηση υπαλλήλων του Δη¬ 
μοσίου και ορίζουμε τα μέλη ως εξής: 

α. Παρασκευά Σφακτό, ιδιώτη, ως Συντονιστή. 

β. Κωνσταντίνος Παύλου, υπάλληλο με βαθμό Α' του 
κλάδου ΠΕ - Δημοσιονομικών, που υπηρετεί ως Προϊστά¬ 
μενος Τμήματος στη Δ45 - Ελέγχου και Εντολής Πληρω¬ 
μής Πολιτικών και Προσωπικών Συντάξεων. 

γ. Νικόλαο Χριστοδούλου, υπάλληλο με βαθμό Α' του 
κλάδου ΠΕ-Δημοσιονομικών, που υπηρετεί ως Προϊστά¬ 
μενος Τμήματος στη Δ42-Κανονισμού Πολιτικών Συντά¬ 
ξεων. 

δ. Σωτήριο Μαυρογόνατο, υπάλληλο με βαθμό Α' του 
κλάδου ΠΕ - Δημοσιονομικών, που υπηρετεί ως Προϊστά¬ 
μενος Τμήματος στη Δ44-Κανονισμού Στρατιωτικών και 
Πολεμικών Συντάξεων. 

ε. Ευάγγελο Ζάννη, υπάλληλο με βαθμό Α' του κλάδου 
ΠΕ-Πληροφορικής, που υπηρετεί ως Προϊστάμενος Τμή¬ 
ματος στη Δ53 - Πληροφοριακών Συστημάτων. 

στ. Μιχαήλ Αθανασάκο, υπάλληλο με βαθμό Α'του κλά¬ 
δου Πληροφορικής, που υπηρετεί ως Προϊστάμενος Τμή¬ 
ματος στη Δ30-Μηχανογραφικών Εφαρμογών της 
Γ.Γ.Π.Σ. 

ζ. Κωνσταντίνο Γεωργακάκο, υπάλληλο με βαθμό Α'του 
κλάδου ΔΕ-Δημοσιονομικών, που υπηρετεί στη Δ44-Κα- 
νονισμού Στρατιωτικών και Πολεμικών Συντάξεων. 

Τη γραμματειακή υποστήριξη της ανωτέρω ομάδας ερ¬ 
γασίας θα έχει η υπάλληλος με βαθμό Β' του κλάδου ΔΕ- 
Δημοσιονομικών, Βασιλική Γκορτσοπούλου, η οποία υπη¬ 
ρετεί στη Δ45-Ελέγχου και Εντολής Πληρωμής Πολιτικών 
και Προσωπικών Συντάξεων. 

2. Έργο της παραπάνω Ομάδας θα είναι η ηλεκτρονι¬ 
κή αξιοποίηση του «Δελτίου Ατομικής και Υπηρεσιακής 
Κατάστασης» των υπό συνταξιοδότηση υπαλλήλων του 
Δημοσίου. Δηλαδή η ηλεκτρονική (μηχανογραφική) επε¬ 
ξεργασία των δεδομένων της προσωπικής και υπηρε¬ 
σιακής κατάστασης των υπό συνταξιοδότηση υπαλλή¬ 
λων, η οποία θα εξασφαλίζει με τρόπο αξιόπιστο την ει¬ 
σαγωγή δεδομένων της Εφαρμογής Συντάξεων, με 
αποτέλεσμα να απλοποιούνται οι εργασίες των εισηγη¬ 
τών, να ελαχιστοποιούνται οι διαδικασίες και να εξα¬ 
σφαλίζεται η εγκυρότητα των ενεργειών της Υπηρεσίας 
Συντάξεων. 

3. Η εν λόγω ομάδα εργασίας θα εργάζεται εντός και 
εκτός του κανονικού ωραρίου εργασίας από 1.6.2003 και 
θα ολοκληρώσει τις εργασίες της μέσα σε χρονικό διά¬ 
στημα τεσσάρων (4) μηνών. 

4. Η αμοιβή του Συντονιστή, των μελών και του γραμμα¬ 
τέα της εν λόγω ομάδας εργασίας θα καθοριστεί με άλλη 
απόφαση του Υπουργού Οικονομίας και Οικονομικών. 

5. Η απόφαση αυτή να δημοσιευθεί στην Εφημερίδατης 
Κυβερνήσεως. 

Αθήνα, 24 Ιουνίου 2003 

Με εντολή Υπουργού 
Ο Γενικός Διευθυντής 
ΒΑΣΙΛΕΙΟΣ ΚΑΤΡΙΒΕΣΗΣ 

Αριθ. Δ15/οικ/10128 (3) 

Ενημερότητα Πτυχίου - Έκδοση βεβαιώσεων ανεκτέλε¬ 
στου και καλής και εμπρόθεσμης εκτέλεσης εργασιών 
από τις υπηρεσίες. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των παραγράφων 45 και 46 του άρθρου 
16 του Ν. 1418/84 (ΦΕΚ Α'23/29.2.1984) όπως αντικατα- 
στάθηκε από το άρθρο 4 του Ν. 2940/01 (ΦΕΚ 
Α'180/6.8.2001). 

2. Τις διατάξεις του άρθρου 17 του Π.Δ. 609/85 (ΦΕΚ 
Α'223/85) και των άρθρων 24 έως 29 του Π.Δ. 334/2000 
(ΦΕΚ Α'279/21.12.2000). 

3. Την Υ6/31.10.2001 (ΦΕΚ 1484/τ.Β'/31.10.2001) από¬ 
φαση Πρωθυπουργού και Υπουργού Περιβάλλοντος Χω¬ 
ροταξίας και Δημοσίων Έργων με θέμα: «Ανάθεση αρμο¬ 
διοτήτων Υπουργού Περιβάλλοντος και Δημοσίων έργων 
στους Υφυπουργούς Περιβάλλοντος Χωροταξίας και Δη¬ 
μοσίων Έργων». 

4. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Έκδοση «Ενημερότητας Πτυχίου» 

Σε κάθε εργοληπτική επιχείρηση εγγεγραμμένη στο 
Μ.Ε.ΕΠ. χορηγείται από την αρμόδια Υπηρεσία τήρησης 
του Μ.Ε.ΕΠ. «Ενημερότητα Πτυχίου». 

Η «Ενημερότητα Πτυχίου», αποτελεί πιστοποιητικό νο¬ 
μιμοποίησης των εργοληπτικών επιχειρήσεων ΜΕΕΠ για 
τη συμμετοχή τους σε διαγωνισμούς δημοσίων έργων. 

Α. Η εφαρμογή του συστήματος της «Ενημερότητας 
Πτυχίου» θα γίνει ανάτάξη του Μ.Ε.ΕΠ. 

Β. Από την εφαρμογή του συστήματος της «Ενημερό¬ 
τητας Πτυχίου», όλες οι επιχειρήσεις για να αποδείξουν 
ότι εκπληρούντις αντίστοιχες προϋποθέσεις συμμετοχής 
τους στις δημοπρασίες, προσκομίζουν υποχρεωτικά την 
«Ενημερότητα Πτυχίου», που υποκαθιστά τα έγγραφα 
των άρθρων 2,3 και 4 της παρούσας Απόφασης, τα οποία 
δεν υποβάλλονται κατά την δημοπρασία. 

Γ. Χορηγούνται δύο τύποι Ενημερότητας Πτυχίου 

Η πρώτου τύπου Ενημερότητα Πτυχίου χορηγείται για 
χρήση σε δημοπρασίες όπου εφαρμόζονται οι διατάξεις 
του Π.Δ. 334/2000, όπως ισχύει, και η δεύτερη τύπου για 
τις υπόλοιπες. 

Δ. Η «Ενημερότητα Πτυχίου» εργοληπτικών επιχειρήσε¬ 
ων ΜΕΕΠ, δεν συμπεριλαμβάνει εξειδικευμένα στοιχεία 
που ζητούνται από τις αναθέτουσες αρχές και αφορούν 
αποκλειστικά το υπό δημοπράτηση έργο (εγγυητικές επι¬ 
στολές, τραπεζικές βεβαιώσεις πιστοληπτικής ικανότη¬ 
τας εγγυήσεων και δανείων κ.α.). 

Άρθρο 2 

Υποβολή στοιχείων για την έκδοση της Ενημερότητας 
Πτυχίου 

Για την έκδοση της «Ενημερότητας Πτυχίου» οι εταιρεί¬ 
ες, πλην των ατομικών επιχειρήσεων, ανεξαρτήτως του 
τύπου Ενημερότητας Πτυχίου που αιτούνται, υποβάλ¬ 
λουν, ανά Νομική Μορφή, τα κάτωθι πιστοποιητικά εται¬ 
ρικής συστάσεώςτους: 

Α. Οι Ανώνυμες Εταιρείας: 

1. ΦΕΚ ίδρυσης, κωδικοποιημένο καταστατικό και τρο¬ 
ποποιήσεις του με τα αντίστοιχα ΦΕΚ, ή εφόσον δεν 
υπάρχει κωδικοποιημένο καταστατικό, τροποποιήσεις 
καταστατικού με τα αντίστοιχα ΦΕΚ. 


2. Βεβαίωση Νομαρχίας ή Υπουργείου Ανάπτυξης για 
τις τροποποιήσεις του καταστατικού, 

3. Απόσπασμα πρακτικού τελευταίας Γενικής Συνέλευ¬ 
σης, στο οποίο αναφέρεται η εκλογή του τελευταίου Δ.Σ 
και οιτυχόντροποποιήσεις του Δ.Σ. μετά αντίστοιχα ΦΕΚ. 

4. Πρακτικό Διοικητικού Συμβουλίου στο οποίο καθορί¬ 
ζονται η εκπροσώπηση και η δέσμευση της εταιρείας με 
τα αντίστοιχα ΦΕΚ. 

Β. Οι Εταιρείες Περιωρισμένης Ευθύνης: 

1. ΦΕΚ ίδρυσης, κωδικοποιημένο καταστατικό και τρο¬ 
ποποιήσεις του με τα αντίστοιχα ΦΕΚ, ή εφόσον δεν 
υπάρχει κωδικοποιημένο καταστατικό, τροποποιήσεις 
καταστατικού με τα αντίστοιχα ΦΕΚ. 

2. Βεβαίωση Πρωτοδικείου για τις τροποποιήσεις του 
καταστατικού, 

3. Απόσπασμα πρακτικού τελευταίας Συνέλευσης Εταί¬ 
ρων, στο οποίο αναφέρεται η εκλογή των Διαχειριστών 
και οι τυχόν αλλαγές με τα αντίστοιχα ΦΕΚ. 

4. Πρακτικό Συνέλευσης Εταίρων στο οποίο καθορίζο¬ 
νται η εκπροσώπηση και η δέσμευση της εταιρείας με τα 
αντίστοιχα ΦΕΚ. 

Γ. Οι Προσωπικές Εταιρείες (Ετερόρρυθμες και Ομόρ- 
ρυθμες Επιχειρήσεις): 

1. Καταστατικό ίδρυσης και τις τροποποιήσεις του ή το 
Κωδικοποιημένο Καταστατικό τους. 

2. Βεβαίωση Πρωτοδικείου για τις τροποποιήσεις του 
καταστατικού, 

Άρθρο 3 

Στοιχεία που συνθέτουν την «Ενημερότητα Πτυχίου» 
για δημοπρασίες όπου εφαρμόζονται οι διατάξεις του 
Π.Δ. 334/2000, όπως ισχύει. 

Α. Για την έκδοση της «Ενημερότητας Πτυχίου» Εργο¬ 
ληπτικής Επιχείρησης ΜΕΕΠ για τη συμμετοχή της σε δη¬ 
μοπρασίες όπου εφαρμόζονται οι διατάξεις του Π.Δ. 
334/2000, όπως ισχύει, η επιχείρηση πρέπει να τεκμηριώ¬ 
σει με τα αντίστοιχα δικαιολογητικά ότι: 

1. Η εργοληπτική επιχείρηση, 

1.1. δεν έχει πτωχεύσει (πιστοποιητικό πρωτοδικείου), 

1.2. δεν τελεί υπό αναγκαστική διαχείριση (πιστοποιητι¬ 
κό πρωτοδικείου), 

1.3. δεν έχει αποφασιστεί η λύση της εταιρείας και η θέ¬ 
ση αυτής σε εκκαθάριση, ούτε έχει ανακληθεί η απόφαση 
παροχής άδειας σύστασής της και έγκρισης καταστατι¬ 
κού (βεβαίωση Νομαρχίας ή Υπουργείου Ανάπτυξης), 

2. τα στελέχη της εταιρείας δεν έχουν διαπράξει βαρύ 
επαγγελματικό παράπτωμα (Βεβαιώσεις ΤΕΕ και Υπεύθυ¬ 
νη δήλωσητου Ν. 1599/86του Νόμιμου Εκπροσώπουτης 
εταιρείας), 

3. τα εντεταλμένα μέλη του Δ.Σ. της εταιρείας που την 
δεσμεύουν με την υπογραφή τους, όπως προκύπτει από 
το πρακτικό συνεδρίασης του Δ.Σ., δεν έχουν καταδικα¬ 
στεί για αδίκημα που αφορά την επαγγελματική τους συ¬ 
μπεριφορά με βάση τελεσίδικη απόφαση (Ποινικά Μη¬ 
τρώα, εάν απαιτείται υποβάλλονται και αντίγραφα των κα- 
ταδικαστικών αποφάσεων), 

4. τα στελέχη της εταιρείας έχουν εκπληρώσει τις οικο¬ 
νομικές τους υποχρεώσεις προς τους επαγγελματικούς 
φορείς και τα ταμεία (Βεβαιώσεις από τους επαγγελματι¬ 
κούς φορείς και τα ταμεία), 

5. η εταιρεία έχει εκπληρώσει τις οικονομικές της υπο¬ 
χρεώσεις προς τους επαγγελματικούς φορείς και τα τα¬ 
μεία (Βεβαιώσεις από τους επαγγελματικούς φορείς και 
τα ταμεία), 

6. η εταιρεία και οι κοινοπραξίες στις οποίες συμμετέχει 
έχουν εκπληρώσει τις υποχρεώσεις τους τις σχετικές με 

την πληρωμή των φόρων (Αποδεικτικά Φορολογικής Ενη¬ 
μερότητας), 

7. η εταιρεία για την έδρα της και για τα έργα που εκτε- 
λεί αυτοτελώς καθώς και για κάθε κοινοπραξία, στην 
οποία συμμετέχει, για την έδρα της και για τα έργα που 
εκτελεί έχει εκπληρώσει τις εισφορές κοινωνικής ασφάλι¬ 
σης (Βεβαιώσεις Ασφαλιστικής Ενημερότητας). 

8. Οι μετοχές της εταιρείας είναι ονομαστικές 

(Πιστοποιητικό Ονομαστικοποίησης μετοχών από Νο¬ 
μαρχία ή Υπουργείο Ανάπτυξης) 

9. ο Νόμιμος Εκπρόσωπος της εταιρείας δεν είναι ένο¬ 
χος ψευδών δηλώσεων κατά την παροχή πληροφοριών 
που απαιτούνται κατ' εφαρμογή των άρθ.24-29 του Π.Δ. 
334/2000. 

(Υπεύθυνη Δήλωση του Ν. 1599/86 του Νόμιμου Εκ¬ 
προσώπου) 

10. δεν έχει υπερβεί το ανώτατο όριο ανεκτέλεστου 
υπολοίπου. 

(Υπεύθυνη δήλωσητου Ν. 1599/86του Νόμιμου Εκπρο¬ 
σώπου ότι δεν έχει υπό εκτέλεση άλλη εργολαβία που 
εκτελεί αυτοτελώς ή μέσω κοινοπραξίας εκτός από αυτές 
τις οποίες έχει δηλώσει, που θα συνοδεύεται και από πί¬ 
νακα, όπου θα εμφανίζονται όλα τα έργα τα οποία έχει 
υπό εκτέλεση, με το ανεκτέλεστο υπόλοιπο ανά έργο, 
όπως αποδεικνύεται από τις βεβαιώσεις των αρμόδιων 
υπηρεσιών για το ανεκτέλεστο μέρος των εργολαβιών και 
το συνολικό ανεκτέλεστο.) 

11. η εταιρεία εκτελεί έντεχνα και εμπρόθεσμα τα έργα 
που έχει αναλάβει αυτοτελώς ή μέσω κοινοπραξιών 

(βεβαιώσεις από τις αρμόδιες υπηρεσίες για την καλή 
έντεχνη και εμπρόθεσμη κτλ. εκτέλεση έργου) 

12. έχει καταβάλλει τα τέλη χρήσης Μηχανημάτων Έρ¬ 
γων ή ότι δεν κατέχει Μηχανήματα έργων. 

(Βεβαιώσεις καταβολής τελών Μηχανημάτων Έργων ή 
Βεβαίωση μη κατοχής Μηχανημάτων Έργων.) 

Β. Στην «Ενημερότητα Πτυχίου» συμπεριλαμβάνονται 
επίσης τα κάτωθι στοιχεία για τα οποία δεν απαιτείται η 
προσκόμιση των αντίστοιχων δικαιολογητικών καθόσον 
αυτά υποβάλλονται με τις ετήσιες Εκθέσεις Δραστηριό¬ 
τητας των εταιρειών: 

1. Οικονομικά στοιχεία τελευταίου Ισολογισμού 

2. Μηχανικός Εξοπλισμός κατάτηνέννοιατου Ν. 2940/2001 
τελευταίου Ισολογισμού (εκτός του εξοπλισμού των κοινο¬ 
πραξιών στις οποίες συμμετέχει) 

3. Συνολικός Κύκλος Εργασιών εταιρείας κατά τη διάρ¬ 
κεια των τριών προηγούμενων οικονομικών ετών. 

4. Κύκλος Εργασιών εταιρείας από την εκτέλεση έργων 
κατά τη διάρκεια των τριών προηγούμενων οικονομικών 
ετών. 

5. Εμπειρία εταιρείας ανά κατηγορία έργου την τελευ¬ 
ταία πενταετία. 

Άρθρο 4 

Στοιχεία που συνθέτουν την «Ενημερότητα Πτυχίου» 
για δημοπρασίες όπου δεν εφαρμόζονται οι διατάξεις του 
Π.Δ. 334/2000, όπως ισχύει. 

Α. Για την έκδοση της «Ενημερότητας Πτυχίου» Εργο¬ 
ληπτικής Επιχείρησης Μ ΕΕΠ για συμμετοχή της σε δημο¬ 
πρασίες όπου δεν εφαρμόζονται οι διατάξεις του Π.Δ. 
334/2000, όπως ισχύει, η επιχείρηση πρέπει να τεκμηριώ¬ 
σει με τα αντίστοιχα δικαιολογητικά ότι: 

1. Η εργοληπτική επιχείρηση 

1.1 δεν έχει πτωχεύσει (πιστοποιητικό πρωτοδικείου) 

1.2 δεν τελεί υπό αναγκαστική διαχείριση (πιστοποιητι¬ 
κό πρωτοδικείου). 

1.3 δεν έχει αποφασιστεί η λύση της εταιρείας και η θέ¬ 
ση αυτής σε εκκαθάριση, (γιατιςΑΕ βεβαίωση Νομαρχίας 


ή Υπουργείου Ανάπτυξης) (για τις ΕΠΕ, Ομόρρυθμες και 
Ετερόρρυθμες Επιχειρήσεις πιστοποιητικό Πρωτοδικεί¬ 
ου). 

1.4 ούτε έχει ανακληθεί η απόφαση παροχής άδειας σύ¬ 
στασης της και έγκρισης καταστατικού (για τις ΑΕ βεβαί¬ 
ωση Νομαρχίας ή Υπουργείου Ανάπτυξης) 

2. τα εντεταλμένα μέλη του Δ.Σ. της εταιρείας που την 
δεσμεύουν με την υπογραφή τους, όπως προκύπτει από 
το πρακτικό συνεδρίασης του Δ.Σ. των ανώνυμων εται¬ 
ρειών, οι διαχειριστές των ΕΠΕ, τα μέλη των Ομόρρυθμων 
και Ετερόρρυθμων επιχειρήσεων και τα φυσικά πρόσωπα 
κάτοχοι ατομικής εργοληπτικής, δεν έχουν καταδικαστεί 
για αδίκημα που αφορά την επαγγελματική τους συμπε¬ 
ριφορά με βάση τελεσίδικη απόφαση (Ποινικά Μητρώα, 
εάν απαιτείται υποβάλλονται και αντίγραφα των καταδι- 
καστικών αποφάσεων). 

3. η επιχείρηση έχει εκπληρώσει τις οικονομικές της 
υποχρεώσεις προς τους επαγγελματικούς φορείς και τα 
ταμεία (Βεβαιώσεις από τους επαγγελματικούς φορείς 
και τα ταμεία), 

4. η επιχείρηση και οι κοινοπραξίες στις οποίες συμμε¬ 
τέχει έχουν εκπληρώσει τις υποχρεώσεις τους τις σχετι¬ 
κές με την πληρωμή των φόρων (Αποδεικτικά Φορολογι¬ 
κής Ενημερότητας). 

5. η εταιρεία για την έδρα της και για τα έργα που εκτε¬ 
λεί αυτοτελώς καθώς και για κάθε κοινοπραξία, στην 
οποία συμμετέχει, για την έδρα της και για τα έργα που 
εκτελεί, έχει εκπληρώσει τις εισφορές κοινωνικής ασφά¬ 
λισης (Βεβαιώσεις Ασφαλιστικής Ενημερότητας) 

6. οι μετοχές της επιχείρησης είναι ονομαστικές (για 
διαγωνισμούς άνω των 2.934.702,86 ΕΥΡΩ) (Πιστοποιητι¬ 
κό Ονομαστικοποίησης μετοχών από Νομαρχία) 

7. δεν έχει υπερβεί το ανώτατο όριο ανεκτέλεστου υπο¬ 
λοίπου 

(Υπεύθυνη δήλωση του Ν. 1599/86 του Νόμιμου Εκπρο¬ 
σώπου ότι δεν έχει υπό εκτέλεση άλλη εργολαβία που 
εκτελεί αυτοτελώς ή μέσω κοινοπραξίας εκτός από αυτές 
τις οποίες έχει δηλώσει, που θα συνοδεύεται και από πί¬ 
νακα, όπου θα εμφανίζονται όλα τα έργα τα οποία έχει 
υπό εκτέλεση, με το ανεκτέλεστο υπόλοιπο ανά έργο, 
όπως αποδεικνύεται από τις βεβαιώσεις των αρμόδιων 
υπηρεσιών για το ανεκτέλεστο μέρος των εργολαβιών και 
το συνολικό ανεκτέλεστο), 

8. εκτελεί έντεχνα και εμπρόθεσμα τα έργα που έχει ανα- 
λάβει αυτοτελώς ή μέσω κοινοπραξιών (βεβαιώσεις απότις 
αρμόδιες υπηρεσίες για την καλή έντεχνη και εμπρόθεσμη 
κτλ. εκτέλεση έργου), 

9. έχει καταβάλλει τα τέλη χρήσης Μηχανημάτων Έρ¬ 
γων ή ότι δεν κατέχει Μηχανήματα έργων (Βεβαιώσεις κα¬ 
ταβολής τελών Μηχανημάτων Έργων ή Βεβαίωση μη κα¬ 
τοχής Μηχανημάτων Έργων). 

Β. Στην περίπτωση όπου επιχείρηση, στην οποία έχει 
χορηγηθεί «Ενημερότητα Πτυχίου» κατ' εφαρμογή του 
παρόντος άρθρου, θελήσει να συμμετάσχει σε δημοπρα¬ 
σία όπου εφαρμόζονται οι διατάξεις του Π.Δ. 334/2000, 
θα πρέπει να προσκομίσει στην Υπηρεσία τήρησης του 
Μ.Ε.ΕΠ. τα αναγκαία στοιχεία που θα τεκμηριώνουν την 
κάλυψη των επιπλέον προϋποθέσεων για την έκδοση 
«Ενημερότητας Πτυχίου» σύμφωνα με το Άρθρο 3 της πα¬ 
ρούσας. 

Στην περίπτωση αυτή και εφόσον η επιχείρηση δεν έχει 
υποβάλλει έκθεση δραστηριότητας, θα πρέπει, εφόσον εί¬ 
ναι εταιρεία, να προσκομίσει και άλατα στοιχεία (Ισολογι¬ 
σμούς, Φορολογικές Δηλώσεις και Πιστοποιητικά Εμπει¬ 
ρίας) από τα οποία να προκύπτουν τα στοιχεία της παρα¬ 
γράφου Β του άρθρου 3 και αν είναι ατομική ή προσωπική 

επιχείρηση τις φορολογικές δηλώσεις και τα πιστοποιητι¬ 
κά εμπειρίας. 

Άρθρο 5 

Χρονική διάρκεια ισχύος «Ενημερότητας Πτυχίου» και 
διαδικασία ανανέωσης της ενημερότητας. 

Α. Η μέγιστη χρονική ισχύς της «Ενημερότητας Πτυχί¬ 
ου» δεν θα υπερβαίνει τους έξι (6) μήνες και θα ισχύει από 
την ημερομηνία έκδοσης της έως την πρώτη ημερομηνία 
λήξεως κάποιου από τα δικαιολογητικά που θα περιλαμ¬ 
βάνονται στον υποβληθέντα φάκελο που θα συνοδεύει 
την αίτηση χορήγησης «Ενημερότητας Πτυχίου» 

Β. Η αρχική χορήγηση της «Ενημερότητας Πτυχίου» και 
στη συνέχεια η ανά τακτά χρονικά διαστήματα ανανέωσή 
της, θα πραγματοποιείται με πρωτοβουλία των εργολη¬ 
πτικών επιχειρήσεων ΜΕΕΠ, 

1. οι εργοληπτικές επιχειρήσεις είναι υποχρεωμένες να 
υποβάλλουν προς την Υπηρεσία τήρησης του Μ.Ε.ΕΠ. 
Δ/νσηΔ15της Γ.Γ.Δ.Ε / Υ.ΠΕ.ΧΩ.Δ.Ε. την αίτηση χορήγη¬ 
σης και τον πλήρη φάκελο των απαιτούμενων δικαιολο- 
γητικών προς αξιολόγηση, τουλάχιστον δέκα πέντε (15) 
ημέρες πριν την επιθυμητή έναρξη ισχύος. 

2. Κατά την πρώτη εφαρμογή της παρούσας απόφασης 
οι επιχειρήσεις θα πρέπει να υποβάλλουν τον πλήρη φά¬ 
κελο των δικαιολογητικών τους για την έκδοση της «Ενη¬ 
μερότητας Πτυχίου» τους τουλάχιστον τριάντα (30) ημέ¬ 
ρες πριν την ημερομηνία έναρξης εφαρμογής της πα¬ 
ρούσας Απόφασης ανά τάξη του Μ.Ε.ΕΠ. 

Γ. Στην περίπτωση οποιοσδήποτε αλλαγής των υπο- 
βληθέντων στοιχείων που συνθέτουν την «Ενημερότητα 
Πτυχίου» οι εργοληπτικές επιχειρήσεις είναι υποχρεωμέ¬ 
νες να ενημερώσουν το αργότερο εντός 5 ημερών την 
Υπηρεσία ΜΕΕΠ, προκειμένου να εκδοθεί νέα «Ενημερό¬ 
τητα Πτυχίου» 

Άρθρο 6 

Περιπτώσεις παύσης ισχύος της «Ενημερότητας Πτυχί¬ 
ου». 

Όταν περιέλθουν στην Υπηρεσία τήρησης του Μ.Ε.ΕΠ. 
στοιχεία, τα οποία αποδεικνύουν ότι εκλείπουν οι προϋ¬ 
ποθέσεις με τις οποίες χορηγήθηκε η «Ενημερότητα Πτυ¬ 
χίου» σε εργοληπτική επιχείρηση, η Υπηρεσία γνωστο¬ 
ποιεί εντός πέντε (5) ημερών στην ενδιαφερόμενη επιχεί¬ 
ρηση ότι έχουν περιέλθει σε γνώση της τα αντίστοιχα 
στοιχεία και της θέτει προθεσμία τριών (3) ημερών για να 
εκφράσει τις τυχόν αντιρρήσεις της προσκομίζοντας τα 
απαραίτητα αποδεικτικά στοιχεία. 

Η Υπηρεσία τήρησης του Μ.Ε.ΕΠ. αποφαίνεται για την 
ισχύ της «Ενημερότητας Πτυχίου», της εν λόγω επιχείρη¬ 
σης, εντός επτά (7) ημερών από τη λήξη της ανωτέρω 
προθεσμίας τριών (3) ημερών. 

Σε περίπτωση μη επάρκειας των αποδεικτικών στοιχεί¬ 
ων, που θα υποβληθούν από την ενδιαφερόμενη επιχεί¬ 
ρηση ή μη υποβολής αντιρρήσεων από αυτήν, η «Ενημε¬ 
ρότητα Πτυχίου» της επιχείρησης, με απόφαση της αρ¬ 
μόδιας Υπηρεσίας, παύει να ισχύει από την ημερομηνία 
της αρχικής γνωστοποίησης στην ενδιαφερόμενη επιχεί¬ 
ρηση και η Υπηρεσία καλεί την επιχείρηση να καταθέσει 
την Ενημερότητα Πτυχίου και ενημερώνει ανάλογα τις 
δημοπρατούσες αρχές. 

Άρθρο 7 

Έκδοση Βεβαιώσεων από τις Υπηρεσίες 

Α. Οι Υπηρεσίες του δημοσίου τομέα που εκτελούν έρ¬ 
γα είναι υποχρεωμένες, να διαβιβάζουν δύο φορές ετη- 
σίως στην Υπηρεσία τήρησης του Μητρώου Εργοληπτι¬ 
κών Επιχειρήσεων Μ.Ε.ΕΠ. του Υπουργείου Περιβάλλο¬ 


ντος, Χωροταξίας και Δημοσίων Έργων και να εκδίδουν 
για τους ενδιαφερομένους, βεβαιώσεις ανεκτέλεστου 
υπόλοιπου εργασιών και εμπρόθεσμης ή μη εκτέλεσης 
των έργων σύμφωνα με τις ποιοτικές και άλλες προδια¬ 
γραφές και την τήρηση ή μη του εγκεκριμένου χρονοδια¬ 
γράμματος, ώστε να συνυπολογίζονται από την υπηρεσία 
τήρησης του Μ.Ε.ΕΠ. για την έκδοση της «Ενημερότητας 
Πτυχίου». Οι βεβαιώσεις αυτές έχουν εξάμηνη ισχύ. 

Β. Το ανεκτέλεστο υπόλοιπο ορίζεται ως η διαφορά του 
ολικού ποσού της εργολαβικής σύμβασης όπως έχει δια¬ 
μορφωθεί μέχρι την ημ/νία σύνταξης του πιστοποιητικού 
μείον το ολικό ποσό του εκτελεσμένου μέρους της σύμ¬ 
βασης όπως προκύπτει από την τελευταία πιστοποίηση 
πού έχει συνταχθεί. Συμπεριλαμβάνονται όλες οι εργα¬ 
σίες και τα απρόβλεπτα όχι όμως και η αναθεώρηση, ο 
Φ. Π. Α και τα τυχόν υλικά πού προσέφερε ο κύριος του έρ¬ 
γου) 

Γ. Η παράλειψη της υπηρεσίας να εκδώσει τις ανωτέρω 
βεβαιώσεις, ύστερα από γραπτή αίτηση του ενδιαφερο¬ 
μένου (ανάδοχου, μέλους κοινοπραξίας ή υπεργολάβου) 
καθώς και να τις αποστέλλει δύο φορές ετησίως στην 
Υπηρεσία τήρησης του Μητρώου Εργοληπτικών Επιχει¬ 
ρήσεων Μ.Ε.ΕΠ., αποτελεί πειθαρχικό αδίκηματου αρμό¬ 
διου υπαλλήλου, κατά ανάλογη εφαρμογή των διατάξεων 
της παραγράφου 9 του άρθρου 6 του Ν. 1418/1984, που 
προστέθηκε με την παράγραφο 11 του άρθρου 2 του Ν. 
2229/1994 (ΦΕΚ 138/Α/31.8.1994). 

Δ. Η βεβαίωση ανεκτέλεστου συντάσσεται σε ειδικό 
έντυπο πού περιλαμβάνει τα στοιχεία του Φορέα του Έρ¬ 
γου τα οικονομικά στοιχεία του έργου (αρχικός προϋπο¬ 
λογισμός, αρχικό ποσό σύμβασης, ποσό συμπληρωματι¬ 
κής σύμβασης, συνολικό ποσό σύμβασης, ποσό τελευταί¬ 
ου εγκεκριμένου λογαριασμού) καθώς και τα στοιχεία της 
επιχείρησης (Επωνυμία και Αρ. ΜΕΕΠ) το ποσοστό συμ¬ 
μετοχής της (αν πρόκειται για κοινοπραξία) ή το ποσό της 
σύμβασης (αν πρόκειται για υπεργολαβία) τη συμμετοχή 
στο έργο (ποσοστό και είδος συμμετοχής - ανάδοχος, μέ¬ 
λος κοινοπραξίας ή υπεργολάβος) και το ανεκτέλεστο 
υπόλοιπο πού αναλογεί στην εργοληπτική επιχείρηση. 

Ε. Η βεβαίωση εμπρόθεσμης ή μη εκτέλεσης του έργου 
σύμφωνα με τις ποιοτικές και άλλες προδιαγραφές και 
της τήρησης ή μη του εγκεκριμένου χρονοδιαγράμματος 
συντάσσεται σε ειδικό έντυπο πού περιλαμβάνει και τα 
στοιχεία του Φορέα του Έργου τα οικονομικά στοιχεία 
του έργου (αρχικός προϋπολογισμός, αρχικό ποσό σύμ¬ 
βασης, ποσό συμπληρωματικής σύμβασης, συνολικό πο¬ 
σό σύμβασης, ποσό τελευταίου εγκεκριμένου λογαρια¬ 
σμού) καθώς και τα στοιχεία της επιχείρησης (Επωνυμία 
καιΑρ. ΜΕΕΠ) το ποσοστό συμμετοχής της (αν πρόκειται 
για κοινοπραξία) ή το ποσό της σύμβασης (αν πρόκειται 
για υπεργολαβία) τη συμμετοχή στο έργο (ποσοστό και 
είδος συμμετοχής - ανάδοχος, μέλος κοινοπραξίας ή 
υπεργολάβος) 

Ο κύριος του έργου ή ο φορέας κατασκευής οφείλει να 
συντάσσει και να επιδίδει στις εργοληπτικές επιχειρήσεις 
τις ανωτέρω βεβαιώσεις μέσω των αρμόδιων τεχνικών 
υπηρεσιών του. 

Άρθρο 8 

Κατανομή Ανεκτέλεστου στις Κοινοπραξίες και τις 
Υπεργολαβίες 

Α. Σε έργα τα οποία εκτελούνται από ανάδοχο κοινο¬ 
πραξία ή κατασκευαστική κοινοπραξία, το ανεκτέλεστο 
ύψος των εργασιών που αναλογεί στην κάθε εργοληπτική 
επιχείρηση προκύπτει από το ποσοστό συμμετοχής της 
κάθε επιχείρησης στην κοινοπραξία. 

Β. Στις περιπτώσεις των υπεργολαβιών: 

1. Το ανεκτέλεστο του υπεργολάβου προκύπτει από το 
ποσό της σύμβασης της υπεργολαβίας, αφαιρουμένων 
των τιμολογίων πού έχουν εκδοθεί από τον υπεργολάβο 
προς τον ανάδοχο 

2. Το ανεκτέλεστο του αναδόχου προκύπτει από το σύ¬ 
νολο των εργασιών πού αντιστοιχούν στον ανάδοχο (πο¬ 
σό σύμβασης του φορέα με τον ανάδοχο αφαιρούμενου 
του ποσού της σύμβασης της υπεργολαβίας) αφαιρούμε- 
νων των εργασιών πού έχει εκτελέσει (σύνολο εργασιών 
αφαιρουμένων των τιμολογίων του υπεργολάβου προς 
τον ανάδοχο). 

Άρθρο 9 
Έναρξη ισχύος 

Α. Η παρούσα Απόφαση εφαρμόζεται: 

1. για τις επιχειρήσεις της έβδομης (7ης) τάξης από 
01/02/2004 

2. για τις επιχειρήσεις της πέμπτης (5ης) και έκτης (6ης) 
τάξης από 1.3.2004 

3. για τις επιχειρήσεις της τρίτης (3ης) και τέταρτης 
(4ης) από 1.4.2004 

4. για τις επιχειρήσεις της Α1,Α2, πρώτης (1ης) και δεύ¬ 
τερης (2ης) τάξης από 1.5.2004 

Β. Από τις ημερομηνίες αυτές όλες οι επιχειρήσεις της 
τάξης για την οποία εφαρμόζεται η παρούσα Απόφαση 
για να αποδείξουν ότι πληρούν τις αντίστοιχες προϋπο¬ 
θέσεις συμμετοχής τους στις δημοπρασίες, προσκομί¬ 
ζουν υποχρεωτικά την «Ενημερότητα Πτυχίου», που υπο- 
καθιστά τα έγγραφα των άρθρων 2,3 και 4 της παρούσας 
Απόφασης, τα οποία δεν υποβάλλονται κατά την δημο¬ 
πρασία. 

Άρθρο 10 
Δημοσίευση 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουνίου 2003 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. Δ15/οικ/10135 (4) 

Καθορισμός αμοιβής των μελών ομάδας εργασίας για το 
ειδικό έργο του σχεδιασμού και υλοποίησης του πλαι¬ 
σίου της λειτουργίας της Ενημερότητας πτυχίου. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Α. Τις διατάξεις: 

1. Του Ν. 1418/84 «Δημόσια Έργα και ρυθμίσεις συνα¬ 
φών θεμάτων» όπως τροποποιήθηκε και συμπληρώθηκε 
με τους Ν. 2229/94 «Τροποποίηση και συμπλήρωση του 
Ν. 1418/84 και άλλες διατάξεις» και Ν. 2940/01 «Αναπτυ¬ 
ξιακά, φορολογικά και θεσμικά κίνητρα για τις επιχειρή¬ 
σεις του κατασκευαστικού τομέα και άλλες διατάξεις» και 
των Π.Δ. που εκδόθηκαν σε εκτέλεση των ανωτέρω. 

2. Του Π.Δ. 69/1988 «Οργανισμός Γενικής Γραμματείας 
Δημοσίων Έργων» όπως έχει τροποποιηθεί και ισχύει μέ¬ 
χρι σήμερα. 

3. Του Π.Δ. 81/1999 «Τροποποίηση και συμπλήρωση 
των διατάξεων του Π.Δ. 428/95 (ΦΕΚ245/Α'/24.1.95) -Σύ¬ 
σταση Γενικής Δ/νσης Ποιότητας ΔΈ. του Υπουργείου 
ΠΕ.ΧΩ.ΔΕ». 


4. Της παρ. 14 του άρθρου 4 του Ν. 2229/94 «Τροπο¬ 
ποίηση και συμπλήρωση του Ν.1418/84 και άλλες δια¬ 
τάξεις» (ΦΕΚ 138/Α731.8.1994), όπως συμπληρώθηκε 
μετο άρθρο 12του Ν. 2338/98 «Κύρωση σύμβασης ανά¬ 
πτυξης του νέου αεροδρομίου της Αθήνας στα Σπάτα, 
ίδρυση της εταιρείας «Διεθνής αερολιμένας Αθηνών 
ΑΕ» (ΦΕΚ 202/Α714.9.1995), όπως συμπληρώθηκε με 
την παρ.5 του άρθρου 5 του Ν. 2940/2001 «Αναπτυξια¬ 
κά, φορολογικά και θεσμικά κίνητρα για τις επιχειρή¬ 
σεις του κατασκευαστικού τομέα και άλλες διατάξεις» 
(ΦΕΚ 180/Α/6.8.2001), σε ότι αφορά τις δαπάνες για 
αμοιβές ομάδων εργασίας που μπορούν, με απόφαση 
του Υπουργού ΠΕ.ΧΩ.ΔΕ, να καλύπτονται από τον ειδι¬ 
κό λογαριασμό της Δ/νσης Μητρώων και Τεχνικών 
Επαγγελμάτων (Δ15), κατ'εξαίρεση κάθε άλλης γενικής 
ή ειδικής διάταξης. 

5. Της Δ15/οικ/1767/18.11.1995 Υπουργικής Απόφασης 
με την οποία συστήθηκε ειδικός λογαριασμός που τηρεί¬ 
ται στην Αγροτική Τράπεζα. 

6. Της ΔΙδ/οικ/11786/15.7.1996 απόφασης του Υπουρ¬ 
γού ΠΕ.ΧΩ.ΔΕ «Καθορισμός του τρόπου ανάληψης, διά¬ 
θεσης και διαχείρισης του Ειδικού Λογαριασμού που έχει 
συσταθεί σύμφωνα με τις διατάξεις της παρ.4 του άρ¬ 
θρου 12 του Ν. 2338/1995, καθώς και των δαπανών που 
αφορούν στη μηχανογράφηση και υλικοτεχνική στήριξη 
της Δ/νσης Μητρώων και Τεχνικών Επαγγελμάτων της 
Γ.Γ.Δ.Ετου Υ.ΠΕ.ΧΩ.ΔΕ. 

7. Της 2/52460/Α0024 κοινής απόφασης «Διατήρηση 
του 01703002283-73 ειδικού λογαριασμού της Δ/νσης 
Δ15του Υ.ΠΕ.ΧΩ.ΔΕ.» 

8. Της παρ. 46 του άρθρου 4 του Ν. 2940/2001 «Ανα¬ 
πτυξιακά, φορολογικά και θεσμικά κίνητρα για τις επιχει¬ 
ρήσεις του κατασκευαστικού τομέα και άλλες διατάξεις» 
(ΦΕΚ 180/Α76.8.2001), σύμφωνα με τις οποίες η Υπηρε¬ 
σία τήρησης του ΜΕΕΠ πρέπει να χορηγήσει μετά την 
επανάκριση των εργοληπτικών επιχειρήσεων «Ενημερό¬ 
τητα πτυχίου». 

9. Της αρ. 5280/31.3.2003 απόφασης του Υφυπουργού 
ΠΕ.ΧΩ.ΔΕ «Συγκρότηση - σύσταση και ορισμός μελών 
ομάδων εργασίας για το ειδικό έργο του σχεδιασμού και 
υλοποίησης του πλαισίου λειτουργίας της Ενημερότητας 
Πτυχίου». 

10. Της Υ6/31.10.2001 απόφασης του Πρωθυπουργού 
και της Υπουργού Περιβάλλοντος Χωροταξίας και Δημο¬ 
σίων Έργων στους Υφυπουργούς Περιβάλλοντος Χωρο¬ 
ταξίας και Δημοσίων Έργων (ΦΕΚ 1484/ Β / 31.10.2001). 

Β. Το γεγονός ότι: 

1. Η Επιτροπή, που συστήθηκε με την πιο πάνω απόφα¬ 
ση, ολοκλήρωσετο έργο της, με τη σύνταξη σχεδίου σχε¬ 
τικής Υπουργικής απόφασης. 

2. Οι δαπάνες για τις αμοιβές των μελών της ομάδας θα 
καλυφθούν από τον ειδικό λογαριασμό «01703002283-73» 
ο οποίος τηρείται στην Αγροτική Τ ράπεζα της Ελλάδας. 

3. Από την παρούσα απόφαση δεν προκαλείται δαπάνη 
σε βάρος του κρατικού προϋπολογισμού, αποφασίζουμε: 

Η παραπάνω αμοιβή καταβάλλεται κατ'εξαίρεση των 
κειμένων διατάξεων (π.χτου Ν. 2470/97), βάσει των δια¬ 
τάξεων της παρ. 5, του άρθρου 5, του Ν. 2940/2001. Η 
ομάδα εργάστηκε συστηματικά με εντατικούς ρυθμούς 
σε ώρες εκτός ωραρίου δημοσίων υπηρεσιών, και σχέ¬ 
διασε - υλοποίησε το πλαίσιο λειτουργίας χορήγησης 
«Ενημερότητας Πτυχίου» στις εργοληπτικές επιχειρήσεις 
για την διευκόλυνση τους στη συμμετοχή διαγωνισμών 
δημοσίων έργων. 

Εγκρίνουμε τη καταβολή της ανωτέρω δαπάνης να γί¬ 
νει, μετά από βεβαίωση της Προϊσταμένης της Διεύθυν- 

σης Μητρώων και Τεχνικών Επαγγελμάτων (Δ15), για την 
ολοκλήρωση του έργου. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 25 Ιουνίου 2003 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 
-♦- 

Αριθ. 1631 (5) 

Μεταβίβαση αρμοδιοτήτων στο Διευθυντή Δασών της 
Περιφέρειας Ανατολικής Μακεδονίας - Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 3200/55 «Περί διοικητικής αποκε- 
ντρώσεως κ.λ.π.» όπως συμπληρώθηκε μεταγενέστερα. 

2. Το Ν. 2503/97 «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

3. Τους περί δασών και δασικών εν γένει εκτάσεων Νό¬ 
μους (Ν.Δ. 86/69, Ν.998/79 κ.λ.π.) καθώς καιτις διατάξεις 
των Ν. 2637/98, 2647/98, Ν. 2664/98 και Π.Δ. 187/00. 

4. Τον Ν. 2683/99 «Κύρωση Κώδικα Κατάστασης Δημο¬ 
σίων πολιτικών υπαλλήλων ΝΠΔΔ και άλλες διατάξεις». 

5. Το γεγονός ότι από τις διατάξεις αυτής της Απόφα¬ 
σης δενπροκαλείται δαπάνη σε βάροςτου Κρατικού Προ- 
ϋπ/σμού, αποφασίζουμε: 

1. Μεταβιβάζουμε στον Δ/ντή Δασών Περιφέρειας τις 
παρακάτω αρμοδιότητες: 

α) Την απόφαση για την ποινική ή όχι δίωξη των παραβα¬ 
τών παρανόμου υλοτομίας ή μεταφοράς σε περιπτώσεις 
συντηρητικούς κατασχεθέντων δασικών προϊόντων καθώς 
και ο καθορισμός τιμήματος (αρ. 271 και 274 Ν.Δ. 86/69). 

β) Την απόφαση κήρυξης έκπτωτου του Α.Δ.Σ. και απο¬ 
κλεισμός αυτού για τον επόμενο χρόνο από το δικαίωμα 
παραχώρησης της εκμετάλλευσης σε περίπτωση που αυ¬ 
τός δεν πραγματοποιεί την εκμετάλλευση σύ μφωνα με τις 
οδηγίες της οικείας δασικής υπηρεσίας (αρ.44, παρ.4, Ν. 
2169/93). 

γ) Την έγκριση επέμβασης στα Δάση και Δ. Ε. για την 
έρευνα, εκμετάλλευση και παραχώρηση δημόσιων δα¬ 
σών και Δ.Ε. για λατομεία και μεταλλεία. 

δ) Την έκδοση απόφασης χαρακτηρισμού κτισμάτων, 
εγκατάστασης κ.λ.π. κειμένων εντός δασών ή Δ.Ε. ως κα- 
τεδαφιστέων. 

2. Κατά τα λοιπά ισχύει η προγενέστερη 3200/01 (ΦΕΚ 
865 Β') απόφασή μας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κομοτηνή, 23 Ιουνίου 2003 
Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 1133 (6) 

Τροποποίηση της 59553/13.11.86 απόφασης του Υπουρ¬ 
γού Εσωτερικών, με την οποία συστήθηκε η Δημοτική 
Επιχείρηση Σηροτροφίας και Μετάξης Σουφλίου 
(Δ.Ε.ΣΗ.ΜΕ.Σ.) του Δήμου Σουφλίου Ν.Έβρου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 και 278 του Π.Δ/τος 
410/95 (Δ. Κ. Κ.). 


2. Τις διατάξεις του Ν. 2503/1997 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29Α του Ν. 1558/85 
(ΦΕΚ137 Α') το οποίο προστέθηκε με το άρθρο 27 του Ν. 
2081/82 ΦΕΚ154Α) και αντικαταστάθηκε από το άρθρο 1 
παρ. 2 του Ν. 2469/97 (ΦΕΚ 38). 

4. Την 59553/13.11.86 απόφαση του Υπουργού Εσωτε¬ 
ρικών με την οποία συστήθηκε η Δημοτική Επιχείρηση Ση¬ 
ροτροφίας και Μεταξιού Σουφλίου. 

5. Την 64/03 απόφαση του Δήμου Σουφλίου. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπ/σμού του Δήμου 
Σουφλίου. 

7. Την 4308/2001 (ΦΕΚ 917/Β/2001) απόφαση του Γεν. 
Γραμ. Περ/ρειας Ανατ. Μακεδονίας Θράκης «περί εξου¬ 
σιοδότησης υπογραφών», αποφασίζουμε: 

Τροποποιούμε την 59553/13.11.86 απόφαση του 
Υπουργού Εσωτερικών, με την οποία συστήθηκε η Δημο¬ 
τική Επιχείρηση Σηροτροφίας και Μετάξης Σουφλίου 
(Δ.Ε.ΣΗ.ΜΕ.Σ.) του Δήμου Σουφλίου ως προς την παρ. 3 
σύμφωνα με τις διατάξεις των άρθρων 277 και 278 του 
Π.Δ. 410/95(Δ.Κ.Κ.), ως εξής: 

3. Η επιχείρηση διοικείται από επταμελές Διοικητικό 
Συμβούλιο, το οποίο αποτελείται από: 

( 3 ) τρεις δημοτικούς συμβούλους εκ των οποίων δύο 
προέρχονται από την πλειοψηφία και ένας από τη μειο¬ 
ψηφία. 

(1) ένα εκπρόσωπο από τον Σηροτροφικό Συνεταιρισμό 
Σουφλίου. 

(1) ένα εκπρόσωπο των εργαζομένων στην επιχείρηση 
αν αυτή απασχολεί περισσότερους από είκοσι εργαζομέ¬ 
νους. 

(2) δύο δημότες που να έχουν πείρα ή γνώσεις σχετικές 
με το αντικείμενο της επιχείρησης. 

Σε περίπτωση που η επιχείρηση απασχολεί λιγότερους 
από είκοσι (20) εργαζομένους ο εκπρόσωπος των εργα¬ 
ζόμενων θα αντικαθίσταται από ένα (1) δημότη. Κατά τα 
λοιπά ισχύει η αρ. 59553/86 προγενέστερη απόφασή μας 
με τις μετέπειτα τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αλεξανδρούπολη, 13 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Λ. ΤΣΑΚΜΑΚΙΔΗΣ 

-♦- 

Αριθ. 3205 (7) 

Τροποποίηση της 860/2.12.97 συστατικής πράξης της 
Δημοτικής Επιχείρησης Πολιτιστικής και Τουριστικής 
Ανάπτυξης Σουφλίου Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 και 278 του Π.Δ/τος 
410/95 (Δ. Κ.Κ.). 

2. Τις διατάξεις του Ν. 2503/1997 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29 Α' του Ν. 1558/85 
(ΦΕΚ137 Α') το οποίο προστέθηκε με το άρθρο 27 του Ν. 
2081/82 ΦΕΚ154 Α') και αντικαταστάθηκε από το άρθρο 1 
παρ. 2 του Ν. 2469/97. (ΦΕΚ38 Α') 

4. Την 860/97 απόφαση του Γενικού Γραμματέα Ανατ. 
Μακεδονίας - Θράκης, με την οποία συστήθηκε η Επιχεί¬ 
ρηση με την επωνυμία «Δημοτική Επιχείρηση Πολιτιστι¬ 
κής και Τουριστικής Ανάπτυξης Σουφλίου». 

5. Την 64/03 απόφαση Δ. Σ. του Δήμου Σουφλίου. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπ/σμού του Δήμου 
Σουφλίου. 

7. Την 4308/6.7.2001 (ΦΕΚ 917/Β/2001) απόφαση του 
Γεν. Γραμ. Περ/ρειας Ανατ. Μεκεδονίας Θράκης «περί 
εξουσιοδότησης υπογραφών», αποφασίζουμε: 

Τροποποιούμε την 860/1997 απόφαση περί σύστασης 
της Δημοτικής Επιχείρησης Πολιτιστικής και Τουριστικής 
Ανάπτυξης Σουφλίου ως προς την παρ. 3 σύμφωνα με τις 
διατάξεις των άρθρων 277 και 278 του Π.Δ. 410/95 
(Δ.Κ.Κ.), ως εξής: 

3. Πρόεδρος της επιχείρησης είναι ο Δήμαρχος ή άλλο 
μέλος του Διοικητικού Συμβουλίου που ορίζεται από το 
Δημοτικό Συμβούλιο. 

Κατά τα λοιπά ισχύει η αρ. 860/97 προγενέστερη από¬ 
φασή μας με τις μετέπειτα τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 13 Ιουνίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής 
Λ. ΤΣΑΚΜΑΚΙΔΗΣ 

-Φ- 

Αριθ. 4322 (8) 

Τροποποίηση της 4805/94 απόφασης Νομάρχη Έβρου 
για τη σύσταση Κοινοτικής Επιχείρησης Δαδιάς με την 
επωνυμία «Οικοτουριστικό Κέντρο Βιοτόπου Δαδιάς» 
Δήμου Σουφλίου Ν. Έβρου.» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 και 278 του Π. Δ/τος 
410/95 (Δ. Κ.Κ.). 

2. Τις διατάξεις του Ν. 2503/1997 «Διοίκηση οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29Ατου Ν. 1558/85 (ΦΕΚ 
137 Α') το οποίο προστέθηκε με το άρθρο 27 του Ν. 
2081/82 ΦΕΚ 154Α) και αντικαταστάθηκε από το άρθρο 1 
παρ. 2 του Ν. 2469/97, (ΦΕΚ38Α') 

4. Την 4805/94 απόφαση Νομάρχη Έβρου περί σύστα¬ 
σης Κοινοτικής Επιχείρησης με την επωνυμία «Οικοτουρι- 
στικό Κέντρο Βιοτόπου Λαδιάς». 

5. Την 64/03 απόφαση Δ. Σ. του Δήμου Σουφλίου . 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του προϋπ/σμού του Δήμου 
Σουφλίου. 

7. Την 4308/06.7.2001 απόφαση του Γεν. Γραμ. Περ/ρει- 
αςΑνατ. Μεκεδονίας Θράκης «περί εξουσιοδότησης υπο¬ 
γραφών», αποφασίζουμε: 

Τροποποιούμε την αρ. 4805/94 απόφαση Νομάρχη 
Έβρου ως προς την παρ. 3 σύμφωνα με τις διατάξεις των 
άρθρων 277 και 278 του Π.Δ. 410/95(Δ.Κ.Κ), ως εξής: 

3. Η επιχείρηση διοικείται από επταμελές Διοικητικό 
Συμβούλιο το οποίο αποτελείται από: 

Α. δύο (2) Δημοτικούς Συμβούλους ένα από την πλειο- 
ψηφία και ένα από τη μειοψηφία. 


Β. Έναν (1 ) εκπρόσωπο από το Δασικό Συνεταιρισμό 
Λαδιάς ως εκπρόσωπο κοινωνικού φορέα. 

Γ. Έναν (1) εκπρόσωπο των εργαζομένων στην επιχεί¬ 
ρηση αν αυτή απασχολεί περισσότερους από είκοσι ερ¬ 
γαζόμενους. 

Δ. Τρεις (3) δημότες που να έχουν πείρα ή γνώσεις σχε¬ 
τικές με το αντικείμενο της επιχείρησης. 

Σε περίπτωση που η επιχείρηση απασχολεί λιγότερους 
από είκοσι (20) εργαζόμενους ο εκπρόσωπος των εργα¬ 
ζομένων θα αντικαθίσταται από ένα δημότη. 

Κατά τα λοιπά ισχύει η 4805/94 προγενέστερη απόφα¬ 
σή μας με τις μετέπειτα τροποποιήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 18 Ιουνίου 2003 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
Λ. ΤΣΑΚΜΑΚΙΔΗΣ 

-Φ- 

Αριθ. ΠΡ/803 (9) 

Τροποποίηση της Δ3/5823/2.12.2002 απόφασης του 

Προέδρου - Γεν. Διευθυντή του Πε.Σ.Υ.Π. Στερεάς Ελ¬ 
λάδας για τις ειδικότητες της Μ. Ε. Ο., Παιδιατρικής και 

Ψυχιατρικής. 

Ο ΠΡΟΕΔΡΟΣ - ΓΕΝΙΚΟΣ ΔΙΕΥΘΥΝΤΗΣ 
ΤΟΥ Πε.Σ.Υ.Π ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 11 του Ν.2889/2001 (Φ.Ε.Κ. 
37/2.3.2001 τ. Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

2. Τιςπροτάσειςτου Κεντρικού Συμβουλίου Υγείας (αρ. 
5516/29.5.2003 Απόφαση της Εκτελεστικής Επιτροπής 
του Κ.Ε.Σ.Υ.). 

3. Την Δ3/5823/2.12.2002 (ΦΕΚ 1533/9.12.2002 τ.Β') 
απόφασή μας, αποφασίζουμε: 

Τροποποιούμε την ανωτέρω (3) σχετική και διορίζουμε: 

Α. Στην ειδικότητα της Μ.Ε.Θ. τακτικό μέλος ως εισηγη¬ 
τή τον Σφύρα Δημήτριο, Δ/ντή Μ.Ε.Θ. του Γ. Ν. Λαμίας σε 
αντικατάσταση του Ποδάρα Στυλιανού, Δ/ντή Πνευμονο¬ 
λόγο του Γ. Ν. Χαλκίδας, ο οποίος ορίζεται ως αναπλη¬ 
ρωματικό μέλος του Σφύρα Δημητρίου. 

Β. Στην ειδικότητα της Παιδιατρικής, τακτικό μέλος ως 
εισηγητή τον Οικονόμου Ξενοφώντα, Δ/ντή Παιδίατρο 
του Γ. Ν. Καρπενησιού σε αντικατάσταση της Ροζάκη - Δε- 
ληγιάννη Μαρίας η οποία παραιτήθηκε, με αναπληρωτή 
του τον Κατσούλη Νικόλαο του Γ. Ν. Χαλκίδας. 

Γ. Στην ειδικότητα της Ψυχιατρικής, ορίζουμε ως ανα¬ 
πληρωματικό μέλος τον Τσιφτσή Νικόλαο, Δ/ντή Νευρο¬ 
λόγο του Γ. Ν. Λαμίας σε αντικατάσταση του Θεοφανίδη 
Κωνσταντίνου που παραιτήθηκε. 

Κατά τα λοιπά, η ανωτέρω τροποποιούμενη απόφασή 
μας, ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 23 Ιουνίου 2003 

Ο Πρόεδρος - Γ ενικός Διευθυντής 
ΦΩΤΗΣΣΕΡΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




